
REFERAT DE APROBARE A PROIECTULUI DE HOTĂRÂRE
privind aprobarea participării Municipiului Timişoara la evenimentele organizate cu ocazia 
Aniversării a 30 de ani de la semnarea acordului de înfrăţire dintre Timișoara și Rueil -Malmaison, 
și alocarea sumei de 46.600 lei de la bugetul local în vederea participării la Aniversare


1. Descrierea situaţiei actuale	
În anul 2023 se împlinesc 30 de ani de la semnarea Acordului de înfrăţire dintre municipiul Timişoara și oraşul Rueil-Malmaison din Franța. 

2. Schimbări preconizate şi rezultate aşteptate
Cu ocazia aniversării a 30 de ani de la înfrățirea dintre orașe, atât oraşul Rueil-Malmaison cât şi municipiul Timişoara intenţionează organizarea unor evenimente care vor implica desfăşurarea de acţiuni aniversare şi culturale – ceremonii aniversare, o expoziţie de artă, un schimb de rezidențe artistice, realizarea a două fresce aniversare ș.a., menite să marcheze şi să sublinieze importanţa colaborării dintre cele două oraşe. Aceste acțiuni s-ar justifica cu atât mai mult ȋn anul 2023, când Timișoara este Capitală Europeană a Culturii.
Evenimentele aniversare, organizate la Rueil Malmaison și Timișoara se vor desfășura ȋn perioada octombrie - noiembrie 2023.
Rueil-Malmaison va organiza o ceremonie aniversară, va găzdui o expoziţie de artă din Timișoara și va oferi o rezidență artistică unei artiste din Timișoara ȋn vederea realizării unei fresce de artă stradală care să puncteze Aniversarea celor 30 de ani. La Timișoara, o frescă similară va fi realizată ȋn urma unei rezidențe artistice oferite, ȋn aceleași condiții, unui artist de artă stradală din Rueil-Malmaison.
La Ceremonia aniversară din Franța a fost invitată o delegație timișoreană de 5 persoane.
	
3. Alte informații se găsesc detaliate ȋn Raportul de specialitate al compartimentului de resort.

4.  Concluzii
Considerăm necesară şi oportună aprobarea proiectului de hotărâre privind privind aprobarea participării Municipiului Timişoara evenimentele aniversare dedicate împlinirii a 30 de ani de la semnarea acordului de înfrăţire dintre Timișoara și Rueil-Malmaison, și alocarea sumei de 46.600 lei de la bugetul local în vederea participării la eveniment.


PRIMAR, 						Direcţia Relații Comunitare 
Dominic FRITZ					Director executiv
								Alexandru AVRAM		

